होली के बाद बीड़बड़ा वन के पास बनेगी नंदीशाला
शहरवासियोंके लिए अच्छी खबर है। अब शहर में नंदी (बेसहारा सांड) सड़कों पर घूमते नजर नहीं आएंगे। श्री गौशाला ने नंदीशाला बनाने के लिए बीड़बड़ा वन के पास चार एकड़ जमीन उपलब्ध करवा दी है। होली के बाद नंदीशाला का नींव पत्थर रखा जाएगा। बुधवार को इसको लेकर डीसी विनय सिंह ने कई गौशालाओं के पदाधिकारियों अधिकारियों के साथ बैठक की। इस दौरान नंदीशाला के निर्माण के लिए कार्यकारिणी का गठन करने, नंदीशाला का निमार्ण करने का संविधान तैयार करने जैसे बिंदुओं पर विचार किया गया। अगली बैठक 15 मार्च को होनी निश्चित हुई है। इसमें अधिकाधिक लोगों को सदस्य बनाने के लिए प्रेरित किया जाएगा। इस नंदीशाला का संचालन श्री गौशाला द्वारा किया जाएगा। इस काम में पशुओं को क्रूरता से बचाने के लिए गठित कमेटी का सहयोग रहेगा। बैठक में लोक निमार्ण विभाग के कार्यकारी अभियन्ता नवनीत नैन ने कहा कि वे गौशालाओं का दौरा कर नंदियों को रखने के लिए शेड इत्यादि बनाने का नक्शा तैयार करेंगे। इस बात का निर्णय लिया गया कि नंदीशाला में अलग-अलग पोर्सन तैयार किये जाएंगे। एक पोर्सन में लड़ाकू नंदियों को रखा जाए। दूसरे में सामान्य नंदियों के रखने की व्यवस्था हो और तीसरे में बीमार अथवा अपंग नंदियों को रखने के लिए व्यवस्था की जाए।
नंदीशालाके लिए एकत्र हो चुकी 6 लाख से अधिक राशि
डीसीविनय सिंह ने कहा कि नंदीशाला बनाना आसान काम है, जबकि नंदीशाला का संचालन का काम चुनौती भरा है। इस काम को चुनौती के रूप में श्री गौशाला ने स्वीकार किया है। नंदीशाला के संचालन पर चारे इत्यादि के रूप में भारी पैसा खर्च करना पड़ता है। बैठक में निर्णय लिया कि प्रथम चरण में होली के बाद नंदीशाला की आधारशिला रखी जाए। डीसी ने कहा कि अब तक 6 लाख 17 हजार रुपए से अधिक की राशि लोगों द्वारा दान दी जा चुकी है। कोई भी व्यक्ति 51 सौ रुपए का चंदा देकर आजीवन सदस्य बन सकता है। अब तक 86 लोग इसके सदस्य बन चुके हैं। आठ सदस्य एक्जीक्यूटिव मेंबर बनाए गए हैं। बैठक में एडीसी आमना तास्नीम, अंकित जैन, रविंद्र नरवाल, श्री गौशाला के संतलाल चुघ, धड़ौली गौशाला के प्रधान सुधार देशवाल, सूरजभान अलेवा गौसेवा आयोग के सदस्य कुलबीर खर्ब, सतबीरा नंद, विरेन्द्र लाठर समेत कई लोगों ने हिस्सा लिया।
जींद. डीआरडीएके कॉन्फ्रेंस हाल में बैठक को संबोधित करते डीसी विनय सिंह।
बेसहारा सांडों को मिलेगा आश्रय
hin_Deva hin_Deva hin_Deva hin_Deva hin_Deva hin_Deva